Az Oktatási és Szociális Bizottság 11 igen szavazattal, tartózkodás és ellenszavazat nélkül az alábbi határozatot hozta:

**89/2016. (IV.19.) OSzB. sz. határozat**

Az Oktatási és Szociális Bizottsága a „Javaslat a TOP-6.9.1-15 pályázati felhívás keretében a szociális város-rehabilitáció újabb ütemének megvalósítására irányuló pályázattal kapcsolatos döntések meghozatalára” című előterjesztést megtárgyalta, és a 43/2016.(II.25.) Kgy. sz. határozat 4. pontjában foglalt felhatalmazás alapján a következő döntést hozta:

A Bizottság a jelen előterjesztés mellékletét képező, a „TOP-6.9.1-15 A társadalmi együttműködés erősítését szolgáló helyi szintű komplex programok” című pályázat megvalósítására vonatkozó koncepcionális javaslattal egyetért.

**Felelősök:** Rettegi Attila, az Oktatási és Szociális Bizottság elnöke

/a végrehajtásért:

Szakály Szabolcs, a Városfejlesztési Kabinet vezetője/

**Határidő:** azonnal